
FESTIVUS  APPLAUSUS 

IN  VICTORIAM, 

QUAM  CELSISSIMUS  COMES 

MAGNUS  STENHOCK, 

DE  DAKIS  AD  HELSINGBURGUM  1710-  mART.  REPORTAVIT. 


Conticeant  strepitus  et  bella  parumper  et  arma, 
Succedant  plausus,  jubila,  vota,  lyrae. 

Laetitiae  resonet,  feriat  qui  sidera,  clamor, 

Ferveat  ut  sonitu  quilibet  inde  locus : 

Heic  plaudat  Phoebus,  plaudant  heic  ore  Camenae, 
Ac  iterum  faciles  in  sua  plectra  volent. 

Pieris  ipsa  tamen  tacito  stet  tacta  pudore, 

Grandia  quod  parvo  sint  modulanda  sono. 

Quisquis  et  Hesperio  et  Eoo  vivit  in  Orbe, 

In  Svionum  plausus  officiosus  eat : 

Exsiliant  septem  confusim  sede  Triones, 

Laetius  irradient  circumeantque  polum. 

Sancierat  Superum  quondam  Regina  Tonansqiie 
Tingeret  Oceano  ne  ursa  Borea  caput; 

Tempore  tam  fausto  si  delituisset  in  undis. 

Protenus  hinc  totam  se  exseruisse  putem. 

Subviridi  Scani  velent  sua  tempora  fronde, 

In  variis  statuant  celsa  trophaea  locis : 

Nam  rursus  Boreos  juverunt  fata  DEUSque, 
Succubuitque  ferox,  Marte  favente,  Danus; 

Cimbria  transmisit  quas  insidiosa  catervas. 

Has  subito  stravit  miles  ad  arma  novus. 

Sic  licet  Eois  CAR  OLUS  diversus  in  oris. 

Attamen  infestos  terruit  inde  Danos: 

Ipsius  ut  rumor  circum  fuit  agmina  sparsus. 

Protenus  innumeri  militis  instar  erat: 

Auspicio  CAR  OLUS,  ductu  STENBOCKIUS  hostem 
Dispulit,  Hic  dextra,  nominis  ille  metu* 

Et  Tu,  STENBOCKI!  CAR  OLIS  spectate  duobus, 
Gloria  Tu  Patriae  es  deliciosa  Tuae; 

Sume  Triumphalem  circum  Tua  tempora  laurum, 

Si  par  sit  meritis  illa  corona  Tuis: 

Scande  novos  currus,  duc  Victor  Magne!  triumphum, 
Spargentur  palmae ,  carmina  Musa  canet. 

Si  Te,  Celse  Comes!  talem  gens  prisca  tulisset, 
Conspicuum  Coelo  Te  posuisse  reor: 

At  radiat  nitidum  stellanti  sidus  in  axe, 

Quod  Tua,  STENBOCKI !  nomina  celsa  refert. 

Nomina  quae  tulerat  sidus,  per  saecula  servet, 

Et  junctim  servet,  nomina,  Magne!  Tua. 

In  Te  mens  cognata  polo,  virtusque  Parentum 
Eminet,  est  Pater  in  Te,  est  redivivus  Avus. 

Vos  que  duces  magni  Svionum  qui  fulcra  fuistis. 
Nomina  tam  parvis  non  referenda  modis; 

Nomina  si  vultis  memori  committere  Cedro, 

Quam  claris  titulis  illa  superba  foret. 

Aurea  donetur  vobis  non  querna  Corona, 

Qui  vestrum  meruit,  sidereamque  ferat: 

Consiliis  vestris ,  animis ,  virtutibus  hostis 

Stratus,  nunc  Aquilas,  arma  virosque  gemit. 

Liquerat  Is  nuper  Danicas  numerosus  arenas. 

Sed  rediens  paucis  concomitatus  erat: 

Agmina  ceu  comites  fuerant  male  fida  sequuti 
Et  Timor  et  Pallor  cumque  pudore  fuga: 

Intonuit  dextrum,  subduxit  nubila  Phoebus, 

Exitium  dixit  causa  deditque  DEUS. 

Causa  pigenda  subest.  Regum  quae  dedecet  ostrum. 
Quam  merito  causam  rideat  ipse  Danus: 

A  CAR  OLO  cautum  est,  ne  crescat  spiritus  Hosti; 
En  crevit,  vere  vaticinatus  erat. 

In  CAROLI  vetuit  laudes  exire  Poetas, 

Cum  tamen  est  major  laudibus  Ipse  Suis: 

Scilicet  hoc  propter  sudabit  sanguine  litus. 

Hoc  propter  flammas,  classica,  vela  paras. 

Se  decoret  miles  lauru,  decorentque  Poetae, 

De  Caeso  figant  bina  trophaea  Dano: 

Castalis  in  CAROLI  laudes  nunc  exeat  omnis. 

In  laudes  vena  liberiore  fluat. 

Praecipe  jam  Cimber  magnos  in  mente  triumphos, 
Supplicium  dederas,  vaticinorque  dabis. 

Quamlibet  infesti  jungant  sua  signa  Triones, 

Agmina  consocient  et  numerosa  Duces, 

At  DEUS  hanc  CAROLO  sub  Rege  tuebitur  Arcton, 
Yel  crepitent  armis  Tres  Triadumque  Trias. 

Mars  aderit  Boreus  Lunatis  multus  in  armis, 

Ac  iterum  rupti  foederis  ultor  erit. 

Luna  polo  novies  latuit,  noviesque  recrevit 
Quo  Boreum  Solem  Turcica  Luna  tulit. 

Dimidiata  prius,  Caesar!  Tua  Luna  refulsit. 

Nunc  at  adoptivo  lumine  plena  micat. 

Dum  Sol  noster  abest,  ne  nos  erremus  in  umbris 
Caverat,  hinc  Patriae  sidera  multa  dedit; 

Vos,  Celsi  Comites!  dederat,  vos  estis  et  astra. 

Qui  Arctoas  regitis  Sole  morante  plagas: 

En  ovat  auspiciis  totus  septentrio  vestris. 

Auspiciis  vestris  Cimbria  moesta  dolet; 

Servastis  Patriam:  Cives!  date  laurea  serta. 

Ni  sint  pro  meritis  laurea  serta  parum; 

Conspicitur  Coelo  septem  distincta  Corona 

Stellis,  haec  Vos,  haec  nomina  Vestra  cupit. 

C  A  R  O  L  E !  spes  Svionum !  Te  Musae  et  Sceptra  reposcunt. 
Hac  resonant  arae,  pulpita,  templa  prece: 

Te  Soror  ac  Avia  en  revocant.  Patriaeque  Penates, 
Quam  sapiat  triplex,  experiaris,  amor. 

Plus  satis  es,  CAR  OLE!  Garamanti  notus  et  Indo; 

Vix  tamen  es  Patriae  notus  ab  Ore  Tuae, 

En  Tibi  Germanus  famulas  exporrigit  ulnas. 

Esse  volunt  Comites  Caesar  uterque  Tui. 

Oceanus  cupiet  totum  Tibi  sternere  pontum, 

Inque  Tuos  reditus  officiosus  erit; 

Nubila  disjiciet  Phoebus,  sua  lumina  didet. 

Gavisus  radiis  posse  favere  suis : 

Sic  Musae  recinent,  ah  venit  noster  Apollo! 

Ah  voveo  veniat,  vester  Apollo,  brevi: 

CAROLE!  qui  mensis  Patrio  Te  sistet  in  Orbe, 

Sit  tuus  in  fastis  perpetuoque  sacer. 

AI) 

VIRUM  ILLUSTREM 

I  N 

ADVENTUM  UXORIS  EJUS, 

Comitante  illam  nova  prole,  Ultrajectum  aci  Rhenum  171 5* 


Jam  celebrem  solus  circum  velut  otior  urbem, 
Nomine  quam  Leidam  Batava  turba  vocat. 

Fossaque  transcurrit  muros,  circumambulo  fossam, 

In  varias  formas  quae  sinuosa  fluit; 

Lymphaque  me  secum  spatiantem  ducit  in  orbem, 
Nam  Comes  in  ripa  quo  meat  Illa  sequor: 

Flectit  et  in  Boream  jam  me,  jam  flectit  in  austrum. 
Circuituque  meam  ludit  ubique  viam. 

Est  quasi  quid  Numen  quod  jam  dum  vivit  in  undis; 
Assiduo  nostrum  quod  comitetur  iter: 

Instar  et  est  quaedam  latitet  sub  flumine  Najas, 

Quae  circum  lymphas  ducit  agitque  suas, 

Et  quia  sim  solus,  quae  mecum  lusilis  erret, 

Adque  meum  jungat  se  societque  latus. 

Hic  ego  dum  spatior  laevis  sine  Carmine  chartam. 
Quae  tamen  est  numeris  hisce  dicata,  gerens; 

Quae  velut  a  Zephyro  leviter  sufflante  tremiscit. 

Et  digitos  inter  ludit  aperta  meos; 

Me  quasi  permulcens,  a  me  quid  Carminis  orat. 

Atque  in  se  nostros  optat  habere  jocos. 

Laetus  ut  hic  spatior  sola  comitatus  ab  unda. 

Dispulit  en  curas  mens  operosa  suas: 

Tristia  diffugiunt,  subit  et  cum  Carmine  cantus, 

Est  mentis  vacuae  nam  modulamen  opus. 

Venit  amor  citharae  subito  venitque  Camenae, 
Protenus  et  voluit  plectra  movere  manus: 

O  mihi,  clamabam,  properanter  adeste  Camenae, 

Et  precor  in  nostrum  sponte  venite  sinum; 

In  me  dum  vocito  cultas  vocitoque  Camenas, 

Me  super  en  Volucris  penna  streporque  sonat: 

lllico  suspicio,  volat  en!  per  inane  columba, 

Inque  auris  alas  concutit  alta  suas; 

Sic  properat  traheret  niveo  quasi  corpore  currum, 
Quo  pulchre  vehitur  deliciosa  Yenus. 

Alitis  in  toto  fulgebat  corpore  candor, 

Candidus  ipse  sinus,  candida  penna  fuit: 

Dat  color  indicium  quod  sit  sine  conjuge  Turtur, 
Quae  sine  conjugii  vivere  sorte  nequit. 

Cum  magis  adproperat,  video  quid  in  ore  gerebat. 
Ramulus  in  nidum  credo  ferendus  erat; 

Foetus  erat  quidam  quem  carpsit  ab  arbore  Palmae, 
In  quo  mature  quid  viridantis  erat. 

Non  procul  hinc  Arbor  patulae  surgebat  Olivae, 
Cujus  adhuc  foliis  frons  inamicta  fuit. 

Sed  dedit  indicium,  quod  ver,  quod  tempus  adesset, 
Quo  heri  viridis  rursus  Oliva  solet. 

Huc  sinuat  cursum  veniens  cum  fronde  Columba, 


Inque  Oleae  tandem  stirpe  resedit  iners. 

En  magis,  hac  dicta  stetit  alter  in  arbore  Turtur, 
Hujus  Amatricis  credo  Maritus  erat. 

Qui  varios  motus  et  ovantia  murmura  fecit, 
Ludere  cum  socia  mox  redeunte  parans. 

Vix  fruor  hoc  visu,  dum  venit  ab  urbe  Camena, 
Quae  modo  de  Leidis  evocitata  fuit. 
Admotamque  sibi  sic  clam  dicebat  in  aurem: 

Cur  facis  hic,  vates!  incomitatus  iter? 

O  cape  me  sociam ;  fac  ne  Tua  gaudia  rumpam. 
Et  fac  in  modulos  temet  ut  ipsa  juvem. 


Anne  heic  vidisti,  quid  nuper  ab  urbe  volavit, 

Scisne  quid  in  canae  Turturis  ore  fuit? 

Ramus  erat  Palmae,  quem  duxit  in  ore  Columba, 
Porrexitque  suo  quem  speciosa  Viro. 

Nescis  an  auspicium,  Tene  omina  tanta  latebunt, 

Nil  an  oh  adventum  vaticinaris  avis; 

Anne  suam  sociam  nuper,  quasi  Turtur  amicam. 

Ipse  Tuus  Palmquist  et  sua  vota  tulit. 

Eine  putes  ludi  vel  ovantia  murmura  cessent, 

Eine  putes  blandae  vocis  abesse  jocos. 

Cetera  num  nescis,  versate  per  omnia  mentem, 

Num  quid  quae  nondum  frondet  Oliva  velit 5 

Quam  volucer  petiit,  prior  et  qua  constitit  alter. 

Qua  Dea  Pax  habitat,  quam  Dea  Pallas  amat. 

Multa  sub  boc  volucris  latitant  arcana  volatu. 

Pandere  quae  Pallas,  quae  Cytherea  vetat. 

Dixit  ut  boc  Nymphe  risitque,  inopina  tacebat, 
Mutaque  dum  stabat,  mutus  et  Ipse  steti. 

Mentis  inops  aji,  dic  quid  modulabor  Amica, 

Nil  scio  quid  dicam  si,  mea  Nympha!  siles: 

O  stupor!  Haec  retulit,  sirane  Ipsa  in  Carmine  tota. 
Ipsa  tuum  tantum  num  modulamen  ero. 

Dic  precor  Eis  geminum  sed  in  uno  Carmine  votum. 
Ille  suam  sociam  retulit.  Illa  suum. 

Dixit  ut  hoc  jussum,  rursusque  repente  tacebat, 

Seque  simul  noster  stitit  in  ore  modus: 

At  mecum  indignans  longo  post  murmure  dixi. 

Dicere  cur  geminum  jusserat  Illa  Vale; 

Cur  non  innumerum,  cur  non  plus  mille  jubebat. 

In  vota  d  nimium  parca  Camena  fuit: 

Usque  sed  boc  geminum  votum,  licet  Ipsa  recuset. 

In  geminare  Tibi  bis  iterumque  velim. 

Ipsa  Tui  consors  societ  tot  gaudia  Tecum: 

Quot  scio  Te,  Palmquist!  dinumerasse  notas: 

Si  Tibi  sint  lucis,  si  tempora  noctis  agenda, 

Vel  si  Te  lumen  Teque  vel  umbra  tegat; 

Vos  geminos  inter  tot  laeta  jocentur,  utroque 

Quot  numerat  minimos  Phoebus  in  axe  gradus. 

En  Tibi  quid  referam,  dum  festa  haec  Carmina  pando, 
Dum  circum  ripas  incomitatus  eo; 

Dumque  gero  laevis  recipit  quae  Carmina  chartam. 
Dum  super  haec  primam  pansa  tenetur  aquam; 

Illa  mihi  primis  reflexa  videtur  in  undis. 

Pendet  ut  in  mediis  scripta  fuisset  aquis; 

Et  Tibi  quod  scribo  scriptumque  videtur  in  unda, 
Quod  voveo  inque  ipsa  paene  vovetur  aqua: 

Votaque  quae  gemino,  rursus  geminantur  ab  unda, 
Opto  quod,  in  summa  Najas  et  optat  aquis; 


9 


Cum  Tibi  per  ripas  laetorum  millia  vovi, 

Bis  Tibi  laetorum  millia  lympha  vovet. 

En  Tibi  transmitto  quam,  Yir  Generose!  Camenam, 
Sub  Jove,  sub  coelis  hanc  modulatus  eram. 

Cumque  ego  muralem  modulator  obambulo  lympham. 
Sponte  sua  pandit  mens  operosa  modos : 

Dumque  quid  invenio  numeros  quod  currit  in  aptos 
Mox  in  Gramineis  membra  repono  locis, 

Queis  superinjicio  chartam,  ne  terra  sit  uda. 

Carmen  et  inscribo  quod  meditatus  eram; 

Saepius  ad  truncum  mea  membra  manum  que  reclino, 
Corpore  cum  nolim  tangere  creber  humum. 

Atque  meam  teneo  ligoque  in  cortice  chartam, 

Sic  super  inscribens  quos  Tibi  mitto  jocos: 

Hicce  mei  affultu  recipit  Tua  nomina  stipes. 

Ille  Tui  leviter  vota  valeque  capit. 

Sis  memor  hinc  Leidam  quaevis  quae  circuit  arbor, 
In  se  quid  memoris  sentit  habere  Tui; 

Si  foret  heic  laurus  darem  Tua  nomina  lauro; 

Si  cedrus  in  cedris  scriptus  ubique  fores. 


LUSUS  EXTEMPORALIS 

AD  AMICUM  QUENDAM, 

Oxoniae  1712« 

En  jaceo  multa  jam  circum  fusus  ab  herba. 

Et  fere  sufflavis  occulor  ipse  rosis: 

Sicque  meos  artus  gramen  circumtegit,  herba 
Ut  circumerrans  sit  modo  visa  mihi: 

Haec  me  porrectum  numeroso  corpore  stipat. 

Atque  mihi  tenebris  frigora  mista  facit. 

Arcet  et  a  nostro  Phoebeum  corpore  lumen. 

Illius  et  radiis  tangar  ut  Ipse  vetat. 

At  quae  se  motat  mea  dextra  canitque  movendo, 
Undique  se  Phoebi  lumine  plena  movet. 

Sive  videre  velit,  modulor  quae  Carmina,  Phoebus, 
In  numeros  properam  sive  juvare  manum; 

Sive  meam  Musam  quasi  priscus  amator  adire, 

Ad  chartam  et  digitos  nam  mea  Diva  jacet. 

En  latus  ad  nostrum  cum  sic  mea  Musa  jacebat, 

Et  nos  circumstans  condidit  herba  duos : 

Illa  meum  tetigit  blande  bis  terque  lacertum, 

Atque  meas  mulsit  deliciosa  genas: 

Et  sub  blanditiis  dixit,  dic  oro  salutem 

A  .  .  .  multam  dicque  quod  opto.  Tuo. 

Adde,  quod  Illius  sic  ducar  amore  Camena, 

Illius  ut  potior  quod  sit  amore  Tui: 

Adjice  quod  Phoebus,  (nam  sic  mihi  dixit  in  aurem,) 
Illum  Cultorem  nominet  Ipse  suum: 

Temet  et  adnumeres  nobis,  tribus  ut  sit  amicus. 
Scilicet  ut  Phoebo,  sit  mihi,  sitque  Tibi. 

Nosque  tenet  junctim  quia  Tres  hic  cespes  et  herba, 
Jungit  in  hac  votum  Ternus  Amator  humo. 

Conticuit,  virides  cum  lumina  mitto  per  herbas, 
Intueorque  meam  sed  modo  mente  Deam: 

En  citius  dictu,  mihi  Nympha  subibat,  amicta 
Quae  viridi  steterat,  sis  memor  ipse,  toga; 

Binaque  quam  tantum  divisit  utrinque  fenestra 
Et  plateae  in  latum  non  spatiantis  humus: 

Cumque  animum  vitis  nostrum  diffudit  et  uva, 

Yesper  et  incepit  cum  tenebrare  diem: 

Quae  nos  transversis  Bacchumque  videbat  ocellis 
Subjectas  simulans  cauta  viderp  vias. 

Atque  Comes  noster  cum  se  curvabat,  et  Ipsum 
Vitiferum  multo  flexit  honore  DEUM; 

Illa  retrospexit,  memini,  paulumque  favebat. 

Et  genibus  flexis  officiosa  fuit; 

Demisitque  femur,  quod  mos  solet  esse  Puellae, 
Corpore  demisso  sit  placitura  putat: 

Non  secus  ac  gratum 'foret  id  nimiumque  venustum. 
Corporis  hanc  partem  sic  sinuare  Sui, 

Haec  modo  flexibilis  nam  Pars  agilisque  Puellae 
Si  sit  quod  multis  sit' placitura  putat. 

Illa  fuit  viridi  velut  undique  gramine  cincta. 

Floribus  aut  Majae  sicut  amicta  foret. 

(Eli  calamum  cingunt,  chartam  Musamque  canentis 
Melliflui  flores,  multaque  thymbra  mei, 

Jamque  hanc  succinerem  modulis  cum  forte  Puellam, 
Accidit  e  thymbrae  flore  capebat  apis; 

Inque  ipsum  Nymphae  nomen,  quasi  dulce  quid  esset, 
Deque  ipsis  traheret  mei  velut  Ille  modis. 

Nescio  de  Nympha  num  combibit  Ille  pusillum 
Succum,  sed  numeros  impedit  usque  meos : 

At  fugit,  en  video  quod  jam  flavescat  utrumque 
Et  femur,  ad  sua  quod  tecta  favosque  volet.) 

Sed  mox  haec  intra  se  claustra  Puella  recepit 
Et  subiit  facies  quae  sed  anilis  erat. 

Cui  demsit  canos  et  multas  vespera  rugas 
Et  juvenes  fecit  virgineasque  genas; 

Hinc,  memini,  nostrum  quidam  cum  mobilis  esse 
Illius  vellet  flexibilisque  poples; 

Quod  grandaeva  Illi  toto  cum  corpore  Matei 
Bis  pede  bisque  comis  offlciosa  foret; 

Sponte  sua  flexit  sed  se  cum  fronte  capillus 
Quippe  aetas  capiti  pondus  onusque  dedit: 

Ipse  sed  obticui,  nosti,  mutusque  sedebam. 

In  facie  dubiae  quid  gravitatis  habens: 

Inque  meum  repsit  cerebrum  quia  Pieris,  inde 
In  se  etiam  mentem  fixerat  Illa  meam. 

Atque  animo  quidquid  meditabar ,  ab  ore  vetabat. 

Iret  ut  in  voces  hoc  sonitumque,  meo. 

Musa  suum  lusit  quia  sic  risitque  Poetam, 

En  poenam  dixi,  quod  sit  iniqua  lues; 

Hinc  magis  Illius  prius  ut  non  tangor  amore. 

Cum  sola  solus  non  magis  ipse  jocor; 

Quem  docet,  excipio  raro  jam  Carmine  cantum, 
yix  quoque  si  jubeat  multa  rogatus  ago. 

Sed  mihi  surripuit  non  plus  hoc  temporis,  una 
De  toto  Phoebi  quam  solet  hora  die. 

Parte  reor  coeli  jam  dum  quoque  perget  eadem 
Phoebus  vix  ierat  quinque  decemque  gradus. 

Quamlibet  is  currit  semper  properatque  per  axem. 
Sustulit  undecimum  vix  tamen  Ille  pedem; 

Vixque  unum  Carmen  jamdum  confecit  in  axe, 
Tot  propere  cecini  cum  tamen  Ipse  modos: 
En  prope  sub  plantis  ludit  resonatque  fluentum, 
Pisciculosque  unus  qui  capit  adstat  aquis. 
Ultimus  hic  numerus  cum  clauderet  Ipse  priores. 
Insidiis  piscis  captus  et  alter  erat: 

Venit  ut  ex  undis  multum  quasi  lusit  in  aura, 

Et  saltus  quosdam  fecit  ibique  modos; 

Inque  auram  sursum  cum  desiit  Ille  salire. 

Desiit  et  plectrum  Nympha  movere  meum. 


FABULA 

DE 

PERILLAE  ET  NEREI  AMORE. 


Inter  Hyperboreas  olim  pulcherrima  Nymphas 
Telluris  proles  prima,  Perilla  fuit: 

Sola  fuit  quondam  spatiataque  litore  sola. 

Nam  fuit  Ipsa  Sibi  deliciosa  comes. 

Pax  erat  Oceano  siluitque  et  ventus  et  aequor. 

Ac  instar  laevi  marmoris  unda  stetit: 

Huc  illuc  agiles  saliisse  sub  aequore  pisces 
Visum  est,  et  tremulos  effigiasse  sinus; 

Sol  et  marmoreis  paulum  tremulabat  ab  undis. 

Totus  et  in  fundo  concavus  axis  erat: 

^uae  steterant  supra ,  montes  sylvaeque  domusque 
In  medio  veluti  mersa  fuere  salo. 

Cumque  suas  volucer  vibrabat  in  aere  pennas, 

Umbra  et  sub  ponto  visa  volantis  erat: 

Ipsaque  sub  lymphis  speciosa  tuentis  imago 
Constitit  inverso  cum  pede  juncta  pedi: 

Cum  sua  membra  movet,  sua  membra  movebat  imago, 
Risit,  sub  medio  risit  et  umbra  freto. 

Sed  simul  huic  latuit  Nereus  conterminus  umbrae, 
Inque  suis  gelidis  arsit  amator  aquis. 


Os  quia  Virgineum  densis  suspexit  ab  auris 
Sole  repercussum,  pulchrius  inde  fuit. 

Non  secus  ac  aqueos  Iris  spectata  per  arcus, 

Non  secus  ac  Eos  cum  exit  et  intrat  aquas. 

Haeret  in  obtutu  subque  undis  concipit  ignerp, 
Inque  suo  insidias  aequore  tutus  agit: 

Et  modo  nunc  udo  centum  sub  pectore  versat. 

Et  modo  jam  centum  non  probat  Ille  dolos; 

Jam  trifido  voluit  litus  subvertere  telo. 

Ut  suimet  ulnis  excipienda  cadat. 

Jam  placet  a  toto  secernere  litore  litus. 

Ut  sic  amplexum  sponte  juvantis  amet; 

Jam  comes  esse  suis  quas  Phoebus ‘colligit  undis. 
Imber  ut  in  ‘Nympham  tutus  Amator  eat. 

Increpat  Ipse  tamen  Se,  nam  non  esse  venustum 
Dicit,  pollicitis  est  capienda  meis; 

Protenus  e  summis  canum  caput  extulit  undis, 

At  sua  canities  fronde  adoperta  fuit: 

Si  tenerum  placeat,  dixit.  Tibi  nomen  amantis. 

En  heic  qui  praefert  nomen  amantis  adest: 

Divaque  si  fieri  calidisque  assuescere  votis. 

Te  nauta  et  pontus  Te  quoque  Nympha  colet. 

Si  Tibi  divitiae  cordi,  si  gemmea  dextris 

Sceptra,  en  has  tantum  possidet  aequor  opes. 

Si  Tibi  displiceam  pro  Te  feret  altera  pontum, 

Illa  Tibi  leges  et  Tibi  jura  dabit. 

Nympha  sed  expavit  totoque  expalluit  ore, 

Sic  velut  in  gelidas  lapsa  fuisset  aquas: 

Litora  devovit,  per  densas  concita  sylvas 
Erupit,  timidae  et  praetulit  ora  fugae: 

Non  timor  Ei  sylvae  praeruptaque  saxa  fuere, 

Ipse  fuit  Nereus,  litus  amorque  timor. 

Hinc  cupit  in  mediis  totam  se  condere  lustris 
Jamque  est  nec  tigris  neve  leaena  timor. 

Quae  prius  ad  quamvis  mollemque  cohorruit  auram 
Jam  cupit  ut  toto  Jupiter  axe  tonet: 

Nam  prope  subsequitur  vario  cum  murmure  Nereus 
Et  sinuat  gressus  insidiasque  parat. 

Jam  fere  currentis  retinet  vestigia  Nymphae, 

Jam  quasi  sub  pedibus  ludere  visus  erat. 

Cursus  erat  rapidi  veluti  torrentis,  et  Ipsa 

Vox  erat  Ei  tamquam  grande  sonantis  aquae: 

Nunc  gemit  et  queritur,  tumido  nunc  ore  minatur, 
Jam  vocem  intendit,  jam  quoque  frangit  amans; 

Caecus  et  in  scopulos  truncos  salebrosaque  saxa 
Irruit,  ac  artus  vulnerat  Ipse  suos. 

Nympha  per  objectos  lacerat  velamina  ramos. 

Sente  secans  teneros,  qua  patuere,  pedes. 

Vix  bene  jam  spirat,  pectus  quasi  clauditur  auris, 
Multus  et  e  toto  corpore  sudor  abit, 

Colligit  hunc  Nereus,  trepidis  immiscet  et  undis, 
Caraque  de  caro  corpore  gutta  fuit: 

Gutta  sed  invito,  mirum,  se  miscuit  undae, 

Dumque  undam  tetigit,  frigida  facta  fuit. 

Rupis  erat  juxta  propere  quam  scandit  anhela, 

Quae  foret  aequoreo  non  adeunda  deo: 

Fessa  licet  rupem  superat,  timor  addidit  alas, 
Nullaque  cum  saxis  lucta  laborque  fuit. 

Unda  per  erectum  sic  fertur  in  aera  plumbum, 

Inque  altum  multo  flumine  pressa  salit. 

Constitit  alta  jugo  Laurus,  Tua  dicta  Minerva! 

In  qua  Pyramides  forma  decorque  fuit. 

Huc  volat  et  brevibus  laurum  sic  implicat  ulnis,  . 
Prout  hedera  aut  quaevis  reptilis  herba  solet. 

Hic  sine  voce  stetit,  demsit  timor  ipse  loquelam, 
Spiritus  et  presso  stipite  pressus  erat. 

Quod  potuit  tantum,  timido  modo  murmurat  ore, 
Invocat  et  fessa  et  supplice  voce  Deam: 

Affer  opem,  dicit.  Te  amplector  in  arbore,  Diva! 
Me  in  gremio  laedi  ne  patiare  Tuo : 

Moxque  preces,  lacrymas,  plausus  confudit  in  unum, 
Oscula  corticibus  multa  et  amara  dedit. 

Annuit  Ei  Laurus,  fuit  ipsa  sub  arbore  Diva, 

Anxia  pro  casta  virgine  virgo  fuit: 

Exit  et  a  calido  Nympham  Dea  cortice  vellit, 

Et  subit  in  gremium  quo  prius  arbor  erat. 

Cum  tremulum  vidit,  pallentia  lusit  in  ora, 

Lusit  et  in  laceros  Diva  jocosa  sinus. 

Quumque  jocis  animum  dederit  faciemque  Puellae, 
Alloquitur  blandis  seria  mista  sonis. 

Nescis  et  6  nescis  thalamos  quos  effugis,  inquit, 
Sceptra ,  DEUM  ponti ,  divitiasque  fugis. 

Siste,  Perilla!  gradus,  agitur  pars  tertia  mundi, 
Sceptraque  Junoni  et  regna  secunda  Jovi ; 

Quem  fugis,  e  multis  multae  petiere  Puellae, 
Votaque  multarum  sola  Perilla  fugis. 

Cur  mihi  blandiris ,  cur  me  Tua  brachia  mulcent  i 
Es  mea,  crede  mihi,  sumque,  Perilla!  Tua; 

Inspice  si  possis  pectus  vel  et  inspice  vultum, 

Dic  mihi  num  pluris  Te  Tua  mater  amet. 

Affer  opem,  clamas,  magnus  Tibi  Nereus  instat, 
Quicquid  opis  possim,  me  tribuente,  feres: 

Inspiceres  utinam  volucris  tua  tempora  vitae, 
Sponte  nec  hunc  peteres  sollicitata  torum: 

Aequoris  in  thalamo  Nymphas  post  secla  sedentes 
Aspicies  oculis  invida  saepe  Tuis. 

Supplicat  Illa  tamen  pulchra  ore  rubente  Perilla, 
Unus  amor,  dixit.  Tu  mihi,  Pallas!  eris. 

Oscula  non  ausit  labris  vel  forte  nequivit 

Nympha  dare,  Illa  brevis  celsaque  Pallas  erat: 

Figit  ubi  potuit,  gremio  quia  Palladis  haesit. 

Huic  dat,  in  hoc  condit  suavia  multa  sinu. 

His  Dea  mota  fuit,  parvae  mox  cassida  fronti 
Applicat  et  teneris  aegida  quanta  toris: 

Inde  ferox  refluit  Nereus  stimulatus  ab  ira, 

Inque  suis  semet  condit  amarus  aquis. 

Nostra  Tibi  vilis  quamvis  sit  regia,  dicit, 

Et  licet  armisonans  sit  Tibi  Pallas  amor, 

Te  tamen  ambobus  claudam,  mihi  crede,  lacertis, 
Hoc  in  corde  tenes  plus  quia  parte  mei: 

Dixerat,  et  propere  nunc  huc,  nunc  volvitur  illuc. 
Jam  ruit  in  gyrum,  jam  quasi  lentus  abit: 

Labitur  in  cuneum,  subtensum  format  et  arcum, 
Inque  latus  pergit,  Circuit  atque  cavat. 

Si  referat  verum  vates,  Tua  terra  Perilla! 

Effigiem  magni  pectoris  inde  tulit. 

Ipse  DEUS  multo  circum  Te  flumine  currit, 

Teque  suum  veluti  sanguine  pectus  alit: 

Influit  et  refluit,  terraeque  in  viscera  dulcem 
In  venas  instar  mittit  Amator  aquam. 

Dat  quoque,  si  credas,  jamdum  mulcimina  Nymphae, 
Atque  preces  repetit,  num  velit  esse  sua. 


AD 

VIRUM  CELSISSIMUM 

CARMEN  EPISTOLARE. 


En  Tibi  quid  referam?  liceatne  referre  jocosa? 

Ludere  nam  Tecum  nostra  Camena  cupit. 

Quid  decus  est  pulchrae  quid  forma  venusta  Puellae, 

Ni  quoque  sit  cultis  deliciosa  jocis? 

Tempus  adest,  Phoebus  cum  multus  in  axe  moratur. 
Serus  in  occiduum  cum  cadit  ille  mare. 

Cum  propior  geminis  rutilus  fert  lampadas  ursis, 

Nec  procul  a  Borea  dissidet  altus  humo. 

Tunc  mea,  quam  numerem  minimas  Heliconi  das  inter, 
Me  prope  sub  myrto  mus  a  Borea  fuit. 

Et  mihi  dic.  Vates!  ait,  quid  agrestis  in  umbra, 

Inque  suburbana ,  lente !  recumbis  humo  ? 

Quidve  domi  latitas,  qui  jam  peregrinus  ab  oris 
Nuper  ad  haec  Patris  factus  es  arva  redux? 

Surge,  precor!  rursusque  migra  properanter  in  urbem. 
Quae  Duce,  quae  populis  ambitiosa  tumet; 
Quaeque  Virum  Lauris,  quae  Dis,  quae  Principe 

gaudet. 

Totque  ubi  sunt  aulae,  totque  trophaea  nitent. 

Quid  juvat  hoc  ruris,  quid  nos  jaceamus  inertes? 

O  quam  nos  nymphas  urbs  populosa  decet! 

Bisit  ad  haec  Vates  retulitque  jocanter,  amica! 

O  quam  diversae  te  trahit  Urbis  amor. 


n 


Nilne  times  Procerum,  gemini  nil  Principis  aulas 
Nil  quoque  Bellonam,  quae  tenet  urbis  eburV 

Ouid  velis  ignotos  inter,  quis  carmen  amabit, 

Et  quis  delicias  Martis  in  urbe  Tuas? 

Sunt  ubi  Magnates,  qui  Musam  et  Pallada  spectent! 
Est  ubi  sub  nostro  Delphica  terra  polo? 

Hinc  maneas  potius,  cole  mecum  hoc  ruris  et  urbem, 
Aptius  adveniat  cum  Tibi  tempus,  adi. 

Vel  scio  quid  facies ,  si  sit  Tibi  tanta  cupido 
Imbelli  fortes  jam  penes  esse  Viros. 

Indue  Coeruleum,  Parnassidos  exue  cinctum, 
Amazonem  poteris,  vel  simulare  Virum: 

Vel  poteris  Martem,  Clypeo  circumdare  pectus, 

Si  velis  et  geminas  ense  gravare  manus. 

Sive  Deam  Belli;  circum  modo  solvito  crinem, 

Atque  supra  binas  Te  relocato  rotas. 

Sic  transformis  eas;  et  in  bocce  placebere  cinctu, 
Temporibus  cinctus  par  erit  ille  Tuis. 

Dumque  tenes  urbem ,  quam  multa  palatia  linque ; 
Sitque  modo  oculis  curia  tacta  tuis : 

Neve  gradum  sistas,  socies  nec  carmina  nervis, 

Quam  cum  *  *  *  *  sit  tibi  visa  domus. 

Est  puto  pallenti  est  flava  circumoblita  calce; 

Miles  ubi  excubias  alter  et  alter  agit. 

Quam  dum  rescieris,  properes  Heliconi!  parumque 
Dum  retrahes  animam ,  in  limine  siste  pedem. 

Dicque  tuum  nomen,  frontemque  fidemque  revela, 

Et  Citharae  carmen  vel  quoque  junge  lyrae. 

Nec  metue,  est  comis  Nympliisque  affabilis,  esset 
Clio!  velut  proles,  Melpomeneve!  Tua? 

Est  Vir  adhuc  juvenis,  liceat  si  credere  famae. 
Quippe  mihi  nondum  notus  ab  ore  fuit. 

Frons  est  Ei  facilis,  ridensque  patensque  Camenis: 
Sic  quasi,  Maecenas  delitiose!  Tua.  ' 

Labra  que  purpurei  sunt  plena  decoris,  ut  oHm 
Vaticinor  Suadae  dulciloquentis  erant. 

Flamma  novusque  novusque  Vigor  translucei  ocellos, 
Temporis  ambiguas  queis  videt  Ille  vices. 

Hunc  simul  ut  spectas,  erit  Is  Tibi  Magnus  Apollo; 

Illiusque  oris  forsan  Apollo  fuit. 

Ut  venit  aclpropera  parvumque  dedisse  libellum, 

Nomine  qui  Borea  est  dicta  Camena  refer. 

Et  nomen  fateare  meum,  fateare  Parentis; 

Eique  Tuos  narres  officiosa  jocos. 

Sive  Leonta  velis,  formosam  sive  Coronin, 

Sive  referre  Tuos,  dulcis  Olivi!  faces. 

Sunt  modo  fabellae,  vel  res  sine  pondere,  quales 
Garrula,  cum  veniat  vespera,  narrat  anus. 

Ast  ideo  volui  sint  ut  sine  pondere,  mentis 
Ut  bene  discutiant  pondera  multa  Tuae. 

Et  ne  dextra  vacet,  sparsum  quoque  porrige  carmen: 

Tingat  at  exiguus,  dum  legit,  ora  rubor. 

Cum  legit  et  narras,  si  forte  supervenit  alter. 

Si  rota  ferrisonans ,  saxave  pulset  equus : 

Tunc  tenet  aut  portam  Magnas,  aut  limina  Princeps, 
Adque  Tuas  Musas  Ille  vel  Ille  cupit. 

Si,  Parnassi!  sapis,  tunc  post  aulaea  jaceto, 

Dumque  vacet,  Phoebum  rursus  adito  Tuum. 

Si  Te  Hic  Phoebus  amet,  solet  Is  peramare  Camenas, 
Quam ,  Parnassi !  mihi  magna  Minerva  foret. 

Hanc  Tibi,  Celse* Comes!  Boream  cum  mitto  Camenam 
Nox*}  est,  quae  vincit  paene  nitore  dies. 

Quam  celebrant  ludis  juvenes,  celebrantque  venustae, 
Quam  Dryas  et  Najas,  quam  quoque  rura  colunt. 
Ponitur  in  medio  sublimis  in  aera  Malus  **}, 

E  quo  cum  Lauris  pendet  Oliva  novis. 

Quem  circum  Juvenes  saliunt  mollesque  Puellae, 

Altera  cum  alterius  consociata  manu. 

Credere  si  liceat,  sua  tunc  capit  omina  Vulgus, 

Tunc  populo  sortes  vulgat  Apollo  suas: 

Si  saltent,  referunt,  plecta ntque  hac  nocte  cho¬ 
reas. 

Inde  sequens  annus  deliciosus  erit. 


*)  9)?{bfommar^  natten. 
**)  ®anfa  omfrin^ 

Hinc  ego  nunc  modulor,  nocturnaque  carmina  pando: 

Omen  inest,  annus  deliciosus  erit: 

Omen  inest,  recinent  Tibi  earmina  mille  Camenae, 
Seque  Tibi  faciet  Mus  a  Borea  sacram. 


POMPA  ANTEFUNEBRIS, 

CUM  REGINA  AVIA  SVECIAE, 

HEDEVIGA  ELEONORA, 

C  O  M  I  T  T  E 

SCEPTRO,  CORONA,  AULA,  MILITE, 
EFFERRETUR  AD  SEPULCRUM. 


Frangito,  Sappho!  citharam,  fidesque 
Rumpito  laetas.  Tibi,  Nympha!  tempus 
Venit,  ut  tandem  incomitata  nervis 

Carmina  cantes. 

Quae  volaras  sic  toties  ab  arcto. 

Fama!  in  Europen  Svionas  celebrans: 

Jam  sede  ad  bustum,  et  simul  ede  paucas 

murmure  voces. 

Gloriae  arctoae  Dea!  tot  triumphis 
Clara,  tot  lauris,  geme!  proque  Lauro 
Sit  Tibi  jam  Vitta,  loco  triumphi 

Pompa  doloris. 

Tu  terror  quondam  populis  deeore ! 

Aureum  Sceptrum!  quid  adhuc  smaragdis. 
Quid  micas  astris,  comiteris  urnam 

usque  sub  orbem. 

Tuque  quae  splendes  adamante,  quaeque 
Purpuram  illustras  radiis,  Corona! 

Jam  cuba  pulvino  in  atro,  jaceque 

pallida  gemmis. 

Aula!  tot  quondam  Proavis  avisque 
Inclyta ,  Europeis  quoque  sidus  aulis. 

Jam  minor  justo  es,  comitare  pompam, 

orba  Parente. 

Miles  Arctoe!  hanc  quoque  claude  pompam 5 
Moeste  et  inversis  spatieris  armis! 

Atque  humi  spectes,  et  amicta  pullo 

Pectora  plangas. 

Tu*)  Parens  Tellus  Veterum  Gothorum! 
Gentium  Bellona  et  origo  quondam! 

Jam  comis  passis  laceroque  amictu 

adgeme  pompae  !  ! ! 

*)  Suecia. 


IN  FABROS 

QUI 

MAJORES  FERRI  MASSAS  FORMANT. 


Admovet  Hic  pondus  rude  praecipitatque  Caminis, 
Hic  ustum  lignum  suggerit.  Ille  faces. 

Succutit  et  versat  massam  hic ,  hic  forcipe  prendit, 
Incudi  candens  ille  reponit  onus. 

Hic  circum  incudem  pergit,  diffingit  et  ornat. 
Ingerit  hic  rivum  grande  sonantis  aquae. 

Ex  sonitu  surdi  stabant,  ex  sulphure  nigri; 

Adde  modo  rugas  ora  Charontis  erant. 


IN 

FODINAM  FAHLUNENSEM. 

En  mirum!  in  situla  superis  delabor  ab  auris. 

Et  feror  ad  manes  pendulus  usque  nigros. 

Sed  mihi  dum  medio  vibrabar  in  aere  pendens. 
Dulce  fuit  sacros  concinuisse  modos, 

Dulce  fuit  tenuem  fragilemque  expendere  vitam, 

Funis  ab  arbitrio  quae  mibi  tota  stetit. 

Ecce  in  fodinae  latebris  ruit  infera  turba, 

Sub  vultu  fusco  me  comitesque  stupens: 

Subvolvit  lapides  pars,  pars  in  pulvere  sudat. 
Dejicit  hic  lignum,  suggerit  Ille  faces. 

Ille  subit  latebras.  Hic  exserit  ora  lacunis 
Usta,  Charon  vel  quae  rideat  ipse  niger. 

Nititur  hic  tremulis  scalis,  subsidit  in  urna 
Hic,  medium  tantum  sustinet  urna  virum. 

Hic  sinuosa  terit  strata,  hic  et  pergit  in  orbem 
In  gyrum  parvos  Ille  recurvat  equos. 

Omnia  quid  memorem,  sunt  plena  laboris  et  arlis. 
Non  ars  materia  est,  illa  nec  arte  minor. 


ULTIMORUM  LAPPONUM 

DESCRIPTIO. 

Ultimus  in  terris  recubat  quo  circulus,  ursa 
Quo  decies  septem  surgit  in  axe  gradus. 

Et  medio  occasum  tumulat  quo  Phoebus  in  ortu, 
Hesperus  ac  oritur,  Lucifer  ipse  cadit: 

Saepius  in  Coelo  quo  Sol  ruit  altus,  in  uno 
Quo  vesper  miscet  seque  ubi  mane  loco. 

Hic  videas  Homines  parvos  et  in  ore  rotundos; 

Et  membris  graciles,  moribus  esse  feros: 

Eis  rubet  ad  pectus  vestis,  scitecfue  plicatur. 

Et  rubeas  ornat  fibula  multa  plicas: 

Pars  ea  sed  nuda  est,  qua  cingunt  pectora  costae, 
Est  ibi  dissuto  vestis  aperta  sinu: 

Saepe  sub  hoc  Boreas  male  cum  frigesceret  axe. 
In  tali  referunt  intepuisse  sinu. 

Per  saltus  volitant,  syl vasque  nivesque  fatigant. 
Atque  feri  pellunt  in  sua  lina  feras : 

Saepe  solent  longos  plantis  subnectere  contos, 

Ac  timida  citius  currere  saepe  fera: 


Ipse  Patrem  natus,  Catulus  velut  ipse  lyciscam 
Insequitur,  cursu  non  tamen  ambo  pari: 

Ambo  tamen  pariter  condunt  sub  pectore  tela. 

Saepe  Tuo,  Lynx!  at  saepius.  Ursa!  tuo; 

Direptoque  feris  circumdant  tergore  membra. 

Fit  toga,  fit  tegimen,  quod  prius  ursa  fuit: 

Sic  plane  induitur,  modo  pronus  et  ipse  recumbat, 
Cognata  posset  fallere  pelle  feras. 

In  Poetriam  quandam  cur  Carmina  Ejus 

placeant. 

Dic  mihi  cur  nervus,  quem  tangit  amoena  puella. 
Plenior  ingenio  deliciisque  sonet; 

Cur  quodam  inficiant  sua  Carmina  nectare  Nymphae, 
Cur  vox  e  pulchro  dulcior  ore  fluit: 

Dicere  quidquid  amat,  fluit  id  dicentis  ab  ore, 
Contingitque  labris  verbula  quaeque  Suis; 

Hinc  amor  in  cantu  est  geminus,  non  Carmina  tantum, 
Ob  labra  sed  vocem  dulce  Canentis  amant. 

In  Eandem^  ut  mihi  rescribat. 

Non  adamo  tantum  digitos  linguamque  disertae. 
Labraque,  queis  toties  oscula  ferre  velim: 

Sed  quodcumque  moves  quando  Tua  Carmina  condis, 
Nempe  tuum  totum  mobile  corpus  amo: 

Fortunatus  ero,  parvam  si  forte  Camenam, 
Literulam  aut  noster  sit  pariturus  Amor. 

Delia  in  nive  ambulans. 

Sola  ut  per  flavos  spatiata  est  Delia  campos. 

Alatus  subito  desuper  imber  adest: 

Adstitit  e  summa  delapsus  Jupiter  arce. 

Ut  DEUS  argenti  luderet  imbre  Deam, 

Qua  patuere  sinus,  se  nix  heic  indidit  audax, 

Se  velut  in  nidis  multa  recondit  avis : 

Moesta  sed  in  lacrimam  semet  guttamque  resolvit, 
Yicta  quod  a  gremio  candidiore  foret. 

Membra  dein  fluxit  tristis  per  laetea,  demum 
In  tunicae  limbo  gemmula  facta  stetit. 

In  Puellam  dictam  VICTORIA. 

Lux  Tibi  natalis  dedit  Victoria  nomen, 

Multorum  es  voto  nobilitata  Ducum: 

Arma  licet  capias  nusquam  Victricia,  Victrix 
At  quod  sis,  dono  Nympba!  Parentis  babes. 

Forma  Tua  est  Victrix,  hinc  multa  trophaea  locabis ; 
Sed  scio  succumbes  quod  quoque  Victa  semel. 


In  nuptias  Cujusdam  dictae  Aurora  cum 

Sene. 

Nilne  Tui  pigeat,  nullo  sis  tactane  luctu 

Velle  apud  antiquum  nocte  jacere  virum. 

Si  sapis,  Aurora!  cito  quolibet  aufuge  mane. 

Et  Phoebum  in  coelos  con comitare  Tuum. 

In  Aurorae  Cujusdam  et  Juvenis  nuptias. 

Innumeros  ambo  numeretis  ut  ordine  Soles, 

Auroras  nullas  Lucifer  osque  precor. 

Scilicet  ut  vestros  Aurora  et  Lucifer  intei. 

Transeat  amplexus  deliciasque  velim. 

In  Eosdem. 

Pulchra  Tuo  irradiet  semper  Matuta  cubili. 

Fervidus  et  medio  Sponsus  in  igne  cubet. 

Non  timeas  tenebras,  semper  Tibi  crastinus  atque 
In  medio,  miror,  noctis  apricus  eris.  ' 

Cum  Tua  puniceis  thalamis  Pallantias  exit, 

Tempora  tunc  dicam  noctis  opacus  agis! 

Aliter. 

Diva  modo  pernox  amplectitur  ipsa  maritum; 
Anniculus  gremio  Tu  sed  inesse  potes. 

In  Juvenis  et  Vetulae  mulieris  nuptias. 

Cur  vetulam  ducis,  Juvenis  peramande  Puellis? 

Cur  gelidam  calido  vis  refovere  sinu? 
Credideris  forsan  recalescere  posse  morando, 

Ut  gelidum  quondam  Pygmalionis  opus. 

Aliter. 

(Juid  velis,  o  Juvenis!  Vetulam  Tibi  jungere  lecto? 

Et  gremio  tantum  quid  refovere  gelu. 

Est  veluti  glacies,  fortasse  liquescet  in  undam, 

Cum  fl  ammis  circum  fota  sit  illa  tuis. 

Aliter. 

Non  bene  conveniunt  nec  in  una  sede  morantur, 

Quae  sunt  naturis  dissociata  suis. 

Mollia  cum  duris,  cum  siccis  liumida  certant; 

Cumque  igne  et  calidis  frigida  pugnat  hyems. 
Num  par  hoc  dispar  concordia  suavia  junget, 

Sicca  dabit  Juvenis,  h umida  reddet  anus. 

Aliter. 

Quot  Tibi  non  canerent  mea  Carmina  vota,  Belinda! 

Quot  non  optarem  deliciosa  tori. 

Si  prius,  ut  fueras  olim,  juvenescere  posses; 

Sique  novata  annis  Colchidos  arte  fores. 

In  par  senile  cum  inirent  nuptias. 

Cypri!  move  risum,  festisque  aj^plaudite  Musae! 

In  numeros  tremule,  curva  Senecta!  rue. 

En  celebrant  taedas,  ineuntque  recentis  amoris 
Foedera,  queis  ardor  nullus  et  ignis  inest. 

Sic  reor  umbra  umbrae,  sic  viti  jungitur  ulmus; 
Marmora  Sculptoris  sic  sociantur  ope. 

Aliter. 

Buga  Tua,  o  mulier!  sulcet  quam  tortilis  ora; 

Inque  quot  est  pellis  ducta  reducta  plicas. 

In  rugis  habitas,  quas  si  replicare  per  orbem 
Posses,  o  esses  quam  spatiosa  gigas. 

Corpore  credo  tuo  gemino  fores  aequa  Parenti, 

Et  totum  posses  intus  habere  Virum. 

In  Doctissimi  et  Pulcherrimae  nuptias. 

O  bene  quam  Docti  circumdent  brachia  Pulchram; 

Quam  bene  formosas  ingeniosus  amet. 

Nam  mens  in  quoyis  habitat  mortali  superne. 

Forma  loco  semper  inferiore  jacet. 

Aliter. 

O  quam  sis  cultus,  nove  Sponse!  at  cultior  illa, 

Ex  Te  vaticinor  post  breve  tempus  erit. 

In  Poetae  et  Puellae  nuptias. 

Incole  Parnassum  nunc.  Sponse!  adamaque  Camenam, 
Virgineumque  sinu  nunc  Helicon  a  fove. 

Sique  dies  aestu  caleat,  si  labra  sitescant. 

Ex  aganippeo  plurima  fonte  bibas. 

Carmina  cum  cantas,  cum  plectis  pectine  nervos, 
Tangere  fac  nervum  discat  ut  Illa  tuum: 

Et  cum  per  resonas  jam  ludis  arundine  silvas. 

Non  procul  a  sponsa  ludat  arundo  Tua. 

Aliter. 

En  vates!  geminam  sed  in  una  virgine  Musam 

Tam,  Romane!  tuam,  quam  quoque.  Sue  ce!  tuam. 

Epithalamium  in  Amici  Poetae  nuptias. 

Armisoni  strepitus  procul  hinc  procul  este  timores ; 

Et  triplex  triplici  rumor  ab  hoste  tace. 

Ast  Citharae  subeant  ac  pulsi  pectine  nervi: 

Multa  Tibi  et  suetis  gaudia  juncta  jocis. 

Ad  numerum  nymphae  saliant  plaudantque  choreas, 
Molliter  alternent  hae  sinuentque  pedes. 

Nam  datur  X  X  X  X  conjux  datur  ecce  XXX 
Incipiunt  pariter  conjuge  et  ambo  frui. 

Ille  lyrae  solers  tot  amatus  saepe  Camenis, 

Unius  est  Nymphae  non  nisi  factus  amor. 

Dicitur  Haec  (liceat  laudanti  credere  famae 
Cum  nec  adhuc  oculis  nota  sit  Illa  meis) 

Moribus  esse  Charin;  oculis  ac  arte  Minervam: 

Et  labiis  FI  oram  5  ac  ore  genisque  Cyprin. 
Possidet  has  Divas  junctim  spectatque  tenetque 
****,  teneat,  possideatque  precor! 

Pluribus  una  Charis  placuit  sive  una  Minerva; 

Ast  Hic,  multorum  quod  fuit,  unus  habet. 

O  novies  faustum!  o  Veneris  sub  sidere  natum! 

Cujus  in  amplexum  haec  Sponsa  venusta  venit. 
Vaticinor  decimo  cum  Luna  moratur  in  orbe. 

Sponsus  erit  genitor,  sponsaque  mater  erit. 

Sive  Puer  niveus  vestrum  distinguet  amorem: 

In  vestra  aut  ludet  parva  Puella  domo. 

Moribus  Hi  referant  Charites  referantve  Parentes; 

Ore  suo  Matrem  Haec  reddat,  Hic  ore  Patrem: 
Noscitet  ut  genitor  parva  sub  imagine  vultus 
Ipse  suos;  videat  Mater  ut  ipsa  suos. 

Sin  numerosa  domus  fiat,  sique  annua  proles; 

Hic  Matrem,  Hic  Patrem,  Hic  effigiabit  avos. 

In  obitura  Puellae  dictae  Dorothea,  in 

veris  tempore. 

Cum  Ver  extinctos  veteresque  regignere  flores, 

Atque  animare  solet  quae  periere  rosas. 

Maj  a  que- cum  veniat,  cum  circum  serta  Puella 
Et  Juvenis  palmis  consociata  ruit; 

Tunc,  Dorothea!  fugis,  tunc  Ver  dulcesque  Choreas 
Linquis  et  in  brumae  tempora  tristis  abis. 

Es  quasi  Narcissus,  solet  is  pallescere,  primi 
Tempora  cum  veris  pulchraque  Maja  venit. 

Aliter. 

Cum  novus  in  Vernos  ales  fert  stramina  nidos, 

Cum  conjux  volucer  se  super  ova  locat: 

Tunc  cadis  exanimis,  nec  pullos  elicis  ovis; 

Nidulus  exiguas  nec  tuus  abdit  aves. 

In  Poetam  naufragum  et  ejus  Camenam. 

Proh  dolor!  in  gelidis  jacet  is  gelidissimus  undis. 

In  cujus  tantum  lampadis  ore  fuit : 

Proli  dolor!  in  frigus  formosus  vertitur  ignis. 

Atque  in  pallorem  tantus  in  ore  rubor. 

Quid  cum  Vate  velis.  Raptor!  non  cantat  in  undis. 

Et  tibimet  Musam  non  dabit  ille  suam. 

Aliter. 

En  perit  in  gelidis,  proh  luctus!  naufragus  undis. 
Carminibus  poterat  qui  sociare  fidem. 

Ecce  suo  junctim  moritur  cum  Vate  Camena; 

Num  Dea  sic  possit  numne  Camena  mori. 

Cumque  Illo  junctim  moritur  quoque  multus  Apollo; 

Numne  Deus  possit,  num  vel  x4pollo  mori. 

Ah  non!  Musa  modo  vivat,  modo  vivat  Apollo; 

Crede  mihi  haud  poteris,  Care  Poeta!  mori. 

Aliter. 

Credere  figmentis  si  vis,  est  Vena  Poetis; 

Et  dulcis  Vatum  rivus  ab  ore  fluit: 

Sed  Tibi  cum  tantis  sic  naufragus  incidis  undis, 

Nullus  erit  rivus  nullaque  vena  magis. 


In  Poetam  qui  sa  in  sagum  produxit. 

Vox  velis  ut  sagi  sit  se  productior,  ipse 

Nolis  et  ut  bellum  sit  breve  sitque  sagum: 
Te  toga  fortassis,  Vates!  vel  pacis  amictus. 

Sed  scio  non  poterit  nobilitare  sagum. 


In  libellum  nostrum  dictum  Daedalus 

Hyperboreus. 

Daedalus  en  auras  carpit,  ridetque  superne 

Quos  sibi  Rex  Minos  struxit  in  orbe  dolos. 

Auras  arte  tua  sic  tu,  mi  Daedale!  carpe. 

Atque  dolos  ride  quos  Tibi  turba  struet. 

Aliter. 

Te  quia  tot  vallis  Minos,  quia  milite  claudit. 

Atque  Tuae  in  patria  vile  sit  artis  opus: 

Daedale  finge  alas!  transque  aequora  dirige  cursum 
Non  ibi  clausus  eris,  non  ibi  vilis  eris. 

In  Parentis  mei  Schibboleth. 

Discimus  hic.  Genitor!  liber  est  tuus  ille  Magister; 
Quomodo  sit  proavus  sitque  loquutus  avus. 

Qualiter  et  noster,  domuit  cum  Teutonas,  inter 
Rite  loquebatur  Magnus  Adolphus  avos. 

Qualiter  Herois  tanti  quoque  Nata  sit  olim 
Cum  Musis  culta  voce  loquuta  suis. 

Qualiter  et  subitis  Hostem  qui  terruit  armis 
Gustavus  nostri  Car  olus  orbis  honor. 

Dicta  doces  Regum  magnisque  insculpta  trophaeis 
Yerba,  et  tantorum  in  marmore  sculpta  Ducum; 

Sed  quia  jam  veterum  sunt  rudera  facta  trophaea. 
Verba  simul  pereant  ne  quoque  tanta  caves. 

Aliter. 

En  duplici  triplici  fortis  Suio  cingitur  hoste. 

Hic  Danus  infelix,  hic  quoque  Teuto  venit! 

Sed  patriam  violet  ne  Teuto  Da n usque  loquelam, 
His  queiscunque  potes  viribus  ipse  caves. 

Aliter. 

Quid,  Suio!  nilne  sapis,  nil  quam  praesentia  curas, 
Et  modo  spectari  quod  queat  ante  pedes? 

Neve,  oblite  Tui!  vis  praescius  esse  futuri, 

Nec  bene  praeteriti  temporis  esse  memor: 

Sed,  Genitor!  melius,  praesentia  nosse  simulque 
Quae  fuerant  et  quae  praeteriere,  doces. 

Aliter. 

Cum  Tua  flagravit,  Pater  ox)time!  villa,  disertum 
Per  flammas  referunt  bunc  periisse  librum. 

Usque  at  adhuc  vivit,  subiit  non  ille  supremos, 

Neve  gravis  Suionum  lingua  decusque  rogos. 

Aliter. 

Suada  vetus  Suionum  moritur,  vos  ducite  pompam; 

In  Te  sed  rursus  fit  rediviva.  Parens! 

In  Amazonani  victani  a  Milite. 

Quid  sis  crudelis!  quid  mollem  saevis  in  hostem? 

Stringe  modo  gladium,  et  victa  Virago  cadet. 
Seque,  dabit  veniam,  spoliare  ut  possis  opimis; 

Tela  que  sub  medio  condere  crebra  sinu. 

I 

In  militem  imbellem^  qiii  vulnus  lethale  sub 

pectore  accipit. 

Credere  si  liceat  latitat  sub  pectore  Virtus, 

Cum  Vita  Virtus  estque  necata  tua. 

Morte  peris  duplici,  miles!  Tecum  sub  eadem 
Ipsa  Tui  virtus  nam  tumulatur  humo. 

In  alium  Vulneratum  sub  latere. 

Credere  num  possis,  plures  timuisse  Venustas, 

Heu!  laesi  lateris,  quam  timuisse  Tui. 

Turba  Puellaris  quasi  saucia  Vulnere,  Temet 
Reddere  nulla  magis  Vulnera  posse  putat. 

In  Parentis  mei  effigiem  aeneam^  quae  non  lique¬ 
facta  est  in  domus  ejus  incendio. 

Haec  erat  in  mediis  facies  illaesa  favillis. 

Cum  deflagravit  nocte  fluente  domus. 

Sic  quoque  post  ignes,  Genitor!  tua  fama  supremos, 
Postque  rogos  vivet  nomen  amorque  Tui. 

Aliter. 

Mira  audi!  in  flammis  haec  sculpta  latebat  imago. 
Deflagrante  domo;  nec  liquefacta  fuit. 

Adspice ,  spectator ,  pietas  his  quanta  labellis 
Insit;  ut  et  plenus  quam  gravitate  decor. 

Quae  doctrina  latens ,  quae  vis  lucescit  ab  ore : 

Quis  faciei  quosvis  afficientis  amor. 

Culpa  foret  tanto  ni  flamma  pepercerit  aeri, 
Reppuleritque  suas  hujus  ab  ore  faces. 

Aliter. 

Mira  Tibi  referam,  fuit  haec  indemnis  imago 
Sub  flamma,  flammis  cum  periere  Lares. 

Es,  Pater!  ut  Phoenix,  Tua  forma  renascitur  igne, 
Vivaque  per  flammas  in  sua  fata  redit. 


AI) 

SOPfflAM  ELISABET  BRENNERIAM, 

UNICAM  AETATIS  NOSTRAE  CAMENAM, 

CUM  CARMINA  SUA  DE  NOVO  CANERET. 


Quas  coluit  Latium  quondam  vel  Achaja  Camenas, 

Ex  vatum  cerebro  quaelibet  orta  fuit. 

Quae  vero  in  Boreo  colitur  jam  Pieris  orbe, 

Illa  est  ex  cerebro  non  nisi  nata  suo. 

Musa  suum  nomen  debet  vitamque  Poetis, 

Haec  sibi  se  debet  carminibusque  suis. 

Se  quoque  BRENNERUS  SOPHIAE,  Sophiaeque  Camena: 

Sic  Musae  est  Phoenix,  sic  sibi,  sicque  Viro. 

Cum  citharam  tangit,  sic  jungit  carmina  nervis, 

Ut  potior  fuerit  ficta  Camena  negem. 

Ut  superat  lumen  tenebras,  vel  corpus  ut  umbram: 

Sic  Clarias  superas  ELISABETHA  Deas. 

Te  tantam,  lauro  Suiones  hecleraque  coronent: 

Prima  Eis  Doctarum  ac  ulliina  forsan  eris. 

Si  modo  Te  tulerint  Naso  vel  Cantor  Homerus, 
Pro  totidem  Musis,  unica  Musa  fores. 

Auguror  ipsa  sequens  sic  Te  venerabitur  actas. 

Ut  Te  pro  Musa  Semideaque  colat. 

Nam  fugiet  Manes,  ignes,  cineresque  supremos; 

Nesciet  et  mortem  pars  Tua  magna  suam. 
Hanc  Tibi  vaticinor  letben,  ignosce  putabit 
Postera  Te  SOPHIAN  turba  fuisse  Deam. 
Hinc  Te  non  aeri  mandes  memorique  cupresso; 

Nec  nomen  cedro  marmoribusque  Tuum: 

Nam  Tuum  in  ulterius  nomen  se  porriget  aevum. 
Marmora  cum  pereunt  Diva  superstes  eris. 


CANTUS  SAPPHICUS 
In  CHARISSIMI  PARENTIS 

Doct.  jesperi  swedbergii, 

EPISCOPI  SCARENSIS 

REVERENDISSIMI 

DIEM  NATALEM. 

D.  xxiix.  Augusti,  Anw:  171 6* 

AETATIS  63, 

SIVE 

ANNI  CLIMACTERICI  MAGNI. 


Surge  nunc,  Sappho,  cape  mane  multo 
Barbiton  dextris,  citharamque  levis: 
Dum  cubat  stratis  Genitor,  quaterna 

Carmina  plectas. 

Num  sub  Auroram  vigilet,  relustra, 
(Fidus  Aurorae  solet  esse  Custos,) 
Tunc  Eum  circum  canor,  atque  festa 

Vota  susurrent. 

Lux  adest  festis  celebranda  votis, 

Digna  ter  centum  Clarium  canore, 

Atque  Sapphonum,  fuerintve  mille. 

Ore  lyraque. 

Nos  modo  binis  modulisve  ternis 
Tot  lyris  dignam  celebremus  horam: 

Nam  pusillum  tam  Pietas  amat  quam 

Gaudia  carmen. 

Nam,  Pater!  septem  novies  recursus 
Videras  coeli;  toties  et  horam, 

Quae  Tuae  quondam  fueratque  Nostrae 

Lucis  origo. 

Pallui  o  quam!  cum  veniebat  annus: 

Ille  vivendi  solet  esse  meta 
Pluribus,  carisque  Patrum  Senumque 

Terminus  aevis. 

Laetus  ast  Ejus  video  canoque 
Exitum ,  laetus  superesse  fatis, 

Et  nefasti  Te,  Genitor,  periclis 
,  Gratulor  aevi. 

Centies  posthac  voveo  recurrat 

Ille :  sed  forsan  nimis  est  quod  opto ; 

Si  nimis,  septem  novies  at  optem 

Usque  recursus. 

Scilicet,  rursus  videas  ut  aevum 
Hoc:  ut  in  Te  se  geminet  senecta, 

Rideatque  in  bis  geminis  senectis 

Paene  juventa. 

Sed  licet  retro  Tua  sit  juventus; 

Sit  tamen  vivax  senium,  usque  menses 
Dum  quot  Augustos,  numerare  possis 

Totque  nepotes. 

Vovet 

Em  AN.  SwEDBERG. 

FABULA. 

Fabula  narrat,  Musam  Uranien  perdite  amavisse  Apol¬ 
linem,  et  ideo  exosam  fuisse  vitam  Virgineam  et  Juven¬ 
tam,  quam  perpetuo  haberet:  et  quia  Apollo  non  esset 
in  coelis,  se  multis  decoramentis  ornavisse,  et  sic  ex 
coelo  descendisse:  utque  inveniret  Illum,  ivisse  primum 
in  Sueciam  (quae  sub  Viraginis  nomine  venit),  quae  raoe- 
sta  staret,  quam  cum  frustra  interrogavisset  de  Apolline 
suo,  ad  Aulam  Sueciae  tetendisse  5  sed  cum  nec  ibi  suus 
Apollo  reperiretur ,  in  varia  loca  Europae ,  et  tandem 
ad  Bruiiswicam ,  ubi  cum  geminos  fratres  Castora  et  Pol¬ 
lucem  spectaret,  subito  vidisse  juxta  illos  Apollinem  suum, 
ad  quem  cum  accessisset,  aperuisse  statim  suum  amorem, 
et  oravisse,  si  nollet  redamare,  ut  potius  auferret  de  se 
juventam,  sive  ut  se  in  Virum  transmutaret,  quod  etiam 
factum  est.  Unde  Uranien  (per  quam  se  partim  intelli- 
git  poeta)  factam  esse  famulum  Apollinis,  ejusque  ad¬ 
ventum  ivisse  nuntiatum  Sueciae. 


FABULA 


DE 

AMORE  ET  METAMORPHOSI  URANIES 

IN  VIRUM 

ET  IN  FAMULUM  APOLLINIS. 


Una*)  fuit  Musas  inter ,  sublimis  in  astris 

Ouae  sedet,  et  clarum  nomen  ab  axe  trahit: 


*)  Musa  Uranie,  sub  qua  partim  se  intelligit  poeta. 

Illa  sui  Phoebi  violento  exarsit  amore; 

Magnus  in  ore  suo  nil  nisi  Phoebus  erat. 

(Juid  mihi,  dicebat,  juvat  astris  clarus  Olympus 
Stelliferique  ignes,  cum  meus  ignis  abest: 

^uid  se  perpetuo  renovans  juvat  illa  juventa. 

Cum  non  Consortem  non  habeamque  torum: 

Gaudia  sint  aliis,  mihi  sunt  haec  taedia  vitae, 

Felix  si  possim,  Daphnis  ut  ipsa,  mori. 

Sed  quid  sollicitor?  totus  fere  novit  Olympus, 

Quod  Deus  hic  multas  deperiisset  amans. 

Musa  licet  dicar,  jubearque  a  Pallade,  casta 
Et  sine  fine,  eheu!  virginitate  frui, 

Usque  tamen  tentare  licet,  non  durus  Apollo 
Dicitur,  est  Musis  deliciosus  amor. 

Protinus  astrifero  se  vult  demittere  Coelo, 

Quaesitura  suum,  quo  sit  in  orbe,  Deum. 

Seque  levi  tunica  veloque  recinxit,  et  ipsas 
Pectine  nodavit  disposuitque  comas: 

Insuper  et  quendam  desumsit  ab  Iride  fucum. 

Quo  tinxit  niveas  officiosa  genas. 

Sideraque  in  tunicis  dispersa  hinc  inde  locavit; 

De  Te  qui  fulges,  multa.  Trigone!  tulit. 

De  Te  quae  renites  tot  stellis,  Yirgo!  venustas 
Et  bene  fulgentes  sumsit  amicta  faces, 

Quas  circum  limbos  posuit;  nam  pulchra  videri 
Et  voluit,  credo,  quod  quoque  visa  fuit. 

Sic  ornata  polo,  nitido  descendit  Olympo 
Et  gelidum  velox  tendit  ad  Arcton  iter. 

Accelerat  cursum  gelidas  ferturque  per  auras; 

In  tunicis  positas  vibrat  at  aura  faces. 

Tendit  et  ad  Suionas;  putat  hic  quod  Apollo  lateret. 
Frigida  quodque  suas  conderet  Ursa  faces. 

Utque  venit.  Nympham*)  spectat,  quae  Palladis  instar 
Corpore  sublimis,  jam  ore  renixa  stetit. 

Mente  sua  volvens  vel  se  vel  fata  suorum; 

Moestus  at  indignans  Ei  quasi  vultus  erat. 


*)  Sueciam ,  sub  virginis  nomine. 

Immotum  pandumque  tenens  in  pectore  lumen; 

Visa  suis  paulum  est  lapsa  fuisse  genis: 

Nulla  fuit  rutilans  et  acuta  in  casside  crista, 

In  medio  clypei  nullaque  Gorgo  fuit: 

Et  circum  circa  non  Palladis  instar  amicta, 

Nuda  fuit  dextro  ceu  spoliata  genu? 

Musa  venit  propius ,  spectat ,  vultusque  tuetur, 

Et  sua  magnanimis  quod  sit  amica  stupet: 

Suecia  erat:  fuerat  quae  olim  tot  origo  Deorum, 
Atque  triumphantis  Martis  amoenus  amor ; 

O  mea  magna  Soror!  dixit,  quid  moesta  revolvis? 
Dic  mihi,  si  placeat,  queis  sit  Apollo  locis? 

Una  novem  Musas  inter  numeror;  meus  ignis 

Est  Phoebus,  mihi  dic,  quae  colit  Ille  loca? 

Suecia  nil  retulit,  tacito  sed  murmure  secum 
Dixit,  in  his  vellem,  o!  esset  Apollo  locis! 

Ora  tamen  solvit  post  multa  silentia,  dicens, 

Quam  vellem  ut  nostris  esset  Apollo  locis! 

Et  tacuit  sensitque:  sed  indignata  Camena 

Hinc  retulit  tanquam  fulmine  tacta  pedem: 

Adque  Arcem  et  celebrem  tantis  Heroibus  Aulam 
Tendit,  ibi  certo  quod  sit  Apollo  putans. 

Limina  cum  pedibus  tangit,  nova  limina,  mirum! 
Atque  novum  Sceptrum  vidit,  eburque  novum: 

Ancij)ites  vultus,  tacitos  mistosque  susurrus 
Audiit,  et  gravibus  murmura  mista  sonis. 

Omnia  fulgebant  auro;  sed  nullus  Apollo 
Hacce  nova  Nymphae  visus  in  arce  fuit. 

Unus  et  alter  erat,  qui  obliquo  lumine  spectans 
Parnassin,  statim  pulchra  quod  esset,  amat. 

Sed  fugit  hinc  Virgo  dicitque,  haec  Curia  forsan, 
Prout  olim,  Phoebum  Numen  babetque  meum. 

Illuc  flectit  iter,  medioque  huc  inspicit  ore. 

Janua  fortuito  semiaperta  stetit: 

En!  videt  hic  Proceres  circum  circumque  sedentes; 
Horum  oculis  quemvis  ordine  lustrat  avens. 

Spectat  Apollineus  tegeret  quod  tempora  ramus 
Magnatum,  ast  foliis  pallida  laurus  erat. 


Nympha  dolet  plangitque  sinum,  clamasset  et  alte 
Paene,  inque  his  quod  non  esset  Apollo  locis; 
Quid  faciet,  retrahit  vultum,  mandatur  abire 
Musa,  et  confestim  janua  clausa  fuit. 

Hinc  vaga  per  terras  fertur;  jam  tendit  ad  austrum 
Jam  quoque  ad  ortivos  solis  euntis  Equos; 

Nec  procul  hinc  gentem  vidit  cognomine  Moscam; 

Quae  nova  quaeque  fuit  non  sibi  visa  prius* 
Cujus  et  in  medio  visa  est  nova  turba  Deorum, 

Mars  novus  ore  tumens  et  nova  Pallas  erat; 


Atque  novus  gelidae  surgens  e  Baltbidos  undis 
Neptunus,  Boreis  concomitatus  aquis; 

Quem  circum  Nereis  duxit  numerosa  choreas. 

Et  Nais  quassavit  terque  quaterque  pedes. 
Turbaque  mista  diis  magnos  imitata  triumphos 
Est,  quales  quondam,  Caesar  Jule!  Tuos. 
Sed  quia  nescivit  novus  an  genuinus  Apollo 
Esset  in  his  populis,  hinc  Heliconis  abit. 
Itque  per  ambages,  sequiturque  volumina  Bheni, 
Quoque  suas  sinuat  discolor  Albis  aquas; 
Error  at  est  vanus,  frustra  est  quaesitus  Apollo; 

Quo  quaerit  magis,  hinc  ardet  amore  magis. 
Teutonicas  et  adit  Nympha  haec  Erratica  gentes; 
Casu  et  Brunswicam,  noctu  fluente  venit; 


Mane  toro  surgit,  mediam  partemque  fenestrae 
Vix  aperit,  geminos  dum  videt  Illa  Duces: 
Castor^)  erat  Polluxque^),  sedet  sublimis  uterque 
Frater^)  in  auratis  solis  ad  instar  Equis '^); 
Celsaque  Majorum  vestigia  pressit  2)  uterque; 

Nomine  et  Ingenio  clarus  uterque  fuit. 

Non  procul  a  fraenis  stat  Vir  Venerabilis *  *)  unus 
Sublimis  micuit  cujus  ab  ore  vigor. 

Inque  illo  multum  figit  sua  lumina  Nymphe, 

Nescia  quis  sit,  num  forsan  Apollo  suus. 


*)  Duces  Brunswicenses.  '^)  Insigne  ducum. 

*)  Apollo  poetae  sive  comes  de  Wellingb. 

Cum  loquitur,  sublime  loqui  miratur,  in  ore 
Vera  velut  Pallas  vel  et  Apollo  fuit. 

Cum  vellet  suadere,  oculis  micat  ignis,  et  ipsa 
Prodire  ex  vultu  paene  juventa  cupit. 

De  Proavis  Fratrum,  Genero,  clarisque  Nepotum 
Fatis,  de  Imperiis  multa  loquela  fuit. 

Ut  videt  bunc  Parnassis  amans,  rubor  occupat  ora. 
Plurimaque  in  toto  corpore  vena  micat; 

En  meus  exclamat  tantum  quaesitus  in  orbe 

Phoebus  adest;  utinam  sit  quoque  noster  amor! 

Dumque  stupet,  tunica  stellisque  venusta  videri 
Dum  cupit,  en  penitus  sideris  orba  fuit; 

Plane  ceu  Phoebus,  dum  mane  resurgit  in  axem 
Extinguit  stellas  Coelicolumque  focos, 

Sic  quoque  cum  Nymphae  clarus  spectatus  Apollo 
Est,  decor  ei  periit  sidereusque  nitor: 

Sed  ruit  usque  foras,  omiiisque  oblita  decori 


Et  vult  ad  Phoebi  flexilis  ire  genu; 

Quid  deceat  faciatque  sui  obliviscitur,  ardor 
Tantus  erat,  vocem  praecipitabat  Amor; 

Atque  O!  clamabat,  tantum  quaesite  per  orbem 
Phoebe!  mihi  dicas,  si  meus  esse  velis. 

Suasit  iter  violentus  amor,  hinc  lapsa  per  auras 
Ad  Temet  volui  non  nisi  ferre  gradum: 

Si  mihi,  Phoebe!  neges,  cum  sim  Parnassis,  amorem. 
Quid  mihi  amaturae  longa  juventa  juvat: 

Da  potius  moriar,  juvenique  extinguar  in  aevo, 

Vel  da  non  juvenis  simne  puella  magis. 

Ridet  ad  haec  Phoebus  et  dicit,  habeto  quod  optas; 
Illico  mutatus  prodit  ab  ore  sonus. 


Voxque  ei  fit  grandis  puerique  imitata  loquelam: 

Longaque  quae  fuerat  fit  brevis  ipsa  coma: 
Asperiorque  parum  fit  vultus;  uterque  mamillae 
In  pectus  retrahit  se  recipitque  tumor; 

Et  coit  inferior  pars  corporis;  itque  stupetque 
Cum  se  alia  ex  verso  sentit  habere  viro: 
Fitque  puer  juvenis,  nec  quid  de  virgine  restat. 
Quam,  quod  amavisset,  jam  veneretur  amans 

Fitque  sui  Phoebi  famulus;  Tibi  Suecia  Virgo! 
It  narraturus,  nunc  quod  Apollo  yenit. 

Apollinis  sui 


Brunsvik  d.  27*  April 
1722. 


humillimus  famulus 


E.  S. 

le  monde  des  esprits  et  dans  le  ciel  des  anges. 

Tomes  I.  and  II.,  8s.  each. 


L’ APOCALYPSE  DANS  SON  SENS 
SPIRITUEL, 

D’apres  TApocalypse  Rdvel^e  et  TApocalypse 
Expliqu^e  8s. 


DOCTRINE  DE  LA  NOUVELLE  JE- 
RUSALEM  SUR  LE  SEIGNEUR. 

2s. 


DOCTRINE  DE  LA  NOUVELLE  JERU- 
SALEM  SUR  L’ECRITURE  SAINTE. 

3«. 


DOCTRINE  DE  VIE  POUR  LA  NOU¬ 
VELLE  JERUSALEM, 

D'apres  les  Preceptes  du  Decalogue.  2s. 


DU  DIVIN  AMOUR  ET  DE  LA 
DIVINE  SAGESSE, 

(Ouvrage  Posthume.)  3s. 


DU  CHEVAL  BLANC 

Dont  il  est  parl4  dans  l’Apocalypse,  chap.  xix.  8d- 


WELCH  EDITI ON- 

TRAETHAWD  YNGHYLCH  CAERSALEM  NEWYDD,  A’I  HATHRAWIAETH 

NEFAWL, 

Fel  y  datguddiwyd  hi  o’r  Nef:  ynghyd  a  rhai  sylwiadau  ynghylch  y  Nef  Newydd  ar  Ddaear  Newydd. 

Demy  8vo.,  1«, 


The  above  Works  are  translations  from  the  Latin,  except  the  Indexes  to  the  Apocalypse 
Explained  and  True  Christian  Religion ;  and  the  French  work  on  the  Apocalypse. 


LATIN  EDITIONS,  in  4to 


APOCALYPSIS  EXPLICATA  SECUN¬ 
DUM  SENSUM  SPIRITUALEM; 

Ubi  revelantur  Arcana,  quae  ibi  praedicta,  et  hac¬ 
tenus  ignota  fuerunt.  Opus  posthumum. 
Vols.  3  and  4,  each  10«. 


APOCALYPSIS  REVELATA 

In  qua  deteguntur  arcana  quae  ibi  praedicta  sunt, 
et  hactenus  recondita  latuerunt.  lOs. 


INDEX  RERUM  IN  APOCALYPSI 
REVELATA. 

Opus  posthumum.  3«. 

INDEX  VERBORUM,  NOMINUM  ET 
RERUM  IN  ARCANIS  CCELESTIBUS. 

Opus  posthumum.  8s. 


DE  NOVA  HIEROSOLYMA 

Et  ejus  Doctrina  Coelesti :  ex  auditis  e  Coelo.  Quibus 
praemittitur  aliquid  de  novo  Coelo  et  Nova  Terra.  4«. 


DE  ULTIMO  JUDICIO,  ET  DE  BABY¬ 
LONIA  DESTRUCTA: 

Ita  quod  omnia,  quae  in  Apocalypsi  praedicta  sunt, 
hodie  impleta  sint.  Ex  Auditis  et  Visis.  2s. 


QUAESTIONES  NOVEM  DE  TRINI¬ 
TATE,  &c. 

Ad  Emanuelem  Swedenborg  propositae  a  Thoma 
Hartley  ;  tum  illius  Responsa.  6d. 


4  SWEDENBORC’S  THEOLOCICAL  WORKS. 


liATIN  EDITIONS,  in  8vo. 


DOCTRINA  NOVtE  HIEROSOLYMA 
DE  DOMINO. 


DE  DOMINO  ET  DE  ATHANASII 
SYMBOLO. 


2s. 


Opus  Posthumum.  Is. 


DOCTRINA  NOVA  HIEROSOLYMA 
DE  SCRIPTURA  SACRA. 

2$. 


DOCTRINA  NOVA  HIEROSOLYMA 
DE  CHARITATE. 

Opus  Posthumum.  Is. 


DOCTRINA  VITA  PRO  NOVA  HIE¬ 
ROSOLYMA 

Ex  Praeceptis  Decalogi :  et  DOCTRINA  NOViE 
HIEROSOLYMA  DE  FIDE.  2s. 


CANONES,  SEU  INTEGRA  THEOLO¬ 
GIA,  NOVA  ECCLESIA. 

De  Deo  Uno  et  Infinito.  De  Domino  Redemp¬ 
tore  :  et  de  Redemptione.  De  Spiritu  Sancto.  De 
Divina  Trinitate.  Opus  Posthumum.  Is. 


Dr.  TafeVs  Editions. 


ARCANA  CCELESTIA 

Quae  in  Scriptura  Sacra  seu  Verbo  Domini  sunt, 
defecta :  una  cum  Mirabilibus  quae  visa  sunt  in 
mundo  spirituum  et  in  cceIo  angelorum. 

13  vols.,  lOs.  each. 

THE  SAME  WORK,  on  inferior  paper,  each 
vol.  8s. 


SAPIENTIA  ANGELICA  DE  DIVINO 
AMORE  ET  DE  DIVINA  SAPIENTIA. 

4s. 


DE  COMMERCIO  ANIMA  ET  COR¬ 
PORIS, 

Quod  creditur  fieri  vel  per  influxum  physicum,  vel 
per  influxum  spiritualem,  vel  per  harmoniam  prs- 
stabilitam.  Is. 


DIARIUM  SPIRITUALE. 

E  Chirographo  in  Bibliotheca  Regiae  Academi® 
Holmiensis  asservato. 

Pars  I.  Vol.  I.  12s.  Pars  IV.  4s. 

-  Vol.  II.  18s.  -  V.  4s. 

Pars  II., -  lls.  - VI.,  continens  Indicem 

Pars  III.  Vol.  I.  &  II.  £1.  Partium  II.— IV.  4s. 


ADVERSARIA  IN  LIBROS  VETERIS 
TESTAMENTI. 

Ex  operibus  posthumis  in  Bibliotheca  Regi®  Aca¬ 
demi®  Holmiensis  asservatis.  Fasc.  1,  2,  3,  4. 
2s.  Qd.  each. 


DICTA  PROBANTIA 

Veteris  et  Novi  Testamenti  collecta  et  breviter 
explicata.  E  Chirographo  in  Bibliotheca  Regi® 
Academi®  Holmiensis  asservato.  4s. 


Eeports  of  the  Society^s  proceedings  may  he  had  gratis  of  the  Publisher,  W.  Neivbery, 

6,  King  Street,  Holborn. 


WALTON  AND  MITCHELL,  PRINTERS,  WARDOUR  STREET,  LONDON. 

